**ИНДУСТРИАЛНАТА РЕВОЛЮЦИЯ**

**Съдържание**

*Железницата, която ускорява комуникациите, е идеалният символ на това, което историците наричат „индустриална революция”. Това явление което разтърсва XIX век, белязан от огромен технически напредък и появата на големи заводи, ще промени изцяло начина на живот и на създаване на блага: ще се работи по-бързо и по.дълго, хората ще се концентрират в градовете, ще се пътува много, ще се произвеждат и желаят все повече стоки.*

|  |  |  |  |
| --- | --- | --- | --- |
| Година | Земеделие | Промишленост | Други |
| 1688 г. | 75% | 15% | 10% |
| 1811 г. | 35% | 45% | 20% |

**Англия, люлката на индустриалната революция**

Индустриалната революция започва в Англия втората половина на XVIII век и преживява истински подем през целия следващ век. От Британските острови тя постепенно завладява и другите страни. Между 1810 г. и 1820 г. тя засяга Наполеонова Франция, но преобразява из основи страната едва при Юлската монархия. Американската индустриализация пък започва стремглаво след 1850 г. В Германия Рур и Рурската област са сред първите засегнати между 1850 г. и 1870 г., последвани след тази дата от Саксония и областта на Берлин. Италия се присъединява към движението едва през 1870 г., а Русия към 1980 г.

**Условия за индустриализация**

Техническият и научен напредък през века на просвещението подготвят прогреса през XIX век, през който най-важно е изобретяването на индустриалната машина: способна да извършва работата на много хора, тя произвежда по-голямо количество, като същевременно струва по-евтино, тъй като е нужен по-малко човешки труд за същата работа. Развитието на транспортните средства позволява пренасянето на новите стоки. Стоки, които се купуват, защото нарастването на населението увеличава броя на потребителите и нуждите от материални блага.

**Големите открития**

1709 г. – Ейбрахам Дарби произвежда чугун, като заменя дървените въглища с кокс.

1764 г. – Джейм Харгрейв създава механичен предачен стан.

1769 г. – Джеймс Уат изобретява парната машина.

1784 г. – Хенри Корт открива промишления метод, позволяващ получаването на стомана.

1785 г. – Едмънд Картрайт замисля механичния тъкачен стан.

1807 г. – Робърт Фултън построява първия параход за редовен транспорт.

1829 г. – Джордж Стивънсън създава парния локомотив

1854 г. – Хенри Бесемер изнамира метод за евтино производство на стомана.

**Последствия**

*През XIX век световният търговски обмен се увеличава 10 пъти. Железниците и параходите позволяват на индустриализираните държави да изнасят промишлени стоки и да внасят суровини: лен, памук, хранителни продукти... това води до намеса в живота на бедните страни. Когато една страна отказва да се отвори за европейските стоки, тя често е принудена за това със сила: колониализмът също е последствие от индустриалната революция.*

**<Дата, час>**